În cadrul unui interviu exclusiv pentru DC News, candidatul PSD - PNL pentru funcția de primar al Capitalei României, a explicat cât de mare este pericolul din Piața Unirii din centrul Bucureștiului.
"Ați vorbit de lucrările făcute de Daniel Băluță în Piața Unirii. Înțeleg faptul că se decopertează pentru că altfel o să cadă planșeul", a spus Bogdan Chirieac.
"E un plan amplu făcut pe un studiu de fezabilitate care va fi semnat prin Hotărâre de Guvern. Acolo trebuie o reabilitare a planșeului", spus Cătălin Cîrstoiu.
"Înțeleg faptul că e în pericol de prăbușire?", a punctat Bogdan Chirieac.
"Să nu speriem oamenii, dar e necesară o reabilitare urgentă. Din studiul de fezabilitate reiese că este un risc la limită", a adăugat candidatul PSD - PNL.
"Ca și Podul Constanța, că și acolo trebuie mutat traficul feroviar...", a spus Bogdan Chirieac.
"Și podul Constanța e în aceeași categorie. Acolo trebuie o măsură mult mai amplă de decongestionare a traficului", a mai precizat Cătălin Cîrstoiu.
VEZI ȘI ALTE ȘTIRI:
Bugetul Capitalei a fost aprobat - mesajul lui Cătălin Cîrstoiu
"Salut decizia reprezentanților PSD și PNL, din Consiliul General al Capitalei, de a aproba bugetul Capitalei. Le mulțumesc că au dat curs propunerii mele de a debloca această situație, mai ales ca am lucrat împreună cu dânsii la setul de amendamente care au fost aprobate azi. Consider că proiectele bucureștenilor nu trebuie să fie întârziate din cauza campaniei electorale. Votul de azi din Consiliul General ne arată de ce e important ca viitorul primar general să aibă susținerea principalelor forțe politice. Asta îmi dă încredere că voi putea accelera dezvoltarea Capitalei, într-un ritm mai rapid, pe care mi-l doresc de multă vreme, la fel ca toți bucureștenii!
Amendamentele votate astăzi:
1. Suplimentarea bugetului pentru acoperirea subvenției STB cu suma de 200 mil lei
2. Suplimentarea bugetului pentru acoperirea subvenției la căldura cu suma de 200 mil lei
3. Suplimentarea bugetului DGASMB cu 150 mil pentru acoperirea parțială a datoriei înregistrate la plata stimulentelor pentru persoanele cu dizabilități până la nivelul lunii iunie a anului 2023
*În propunerea lui Nicușor Dan nu se acoperă datoria. Este doar până la nivelul lunii decembrie 2022
4. Alocarea sumei de 25 mil lei pentru continuarea lucrării cu obiectivul: "Banca de alimente"
5. Alocarea sumei de 25 mil lei pentru finanțarea blocului social Bd. Ghencea
6. Suplimentarea sumelor cu privire la elaborarea PUZ-ului și la documentația pentru exproprierea obiectivului "Penetrație Splaiul Independenței - Ciurel - Autostrada București - Pitești"", a transmis medicul Cătălin Cîrstoiu.
Fiți la curent cu ultimele noutăți. Urmăriți DCNews și pe Google News